**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆՏՐԱԿԱՆ ՕՐԵՆՍԳԻՐՔ» ՍԱՀԱՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1**․ 2016 թվականի մայիսի 25-ի «Հայաստանի Հանրապետության ընտրական օրենսգիրք» ՀՕ-54-Ն օրենքի (այսուհետ՝ Օրենսգիրք) 8․1-րդ հոդվածի 1-ին մասում «տեղեկատվության» բառից հետո լրացնել «և ընտրողների ցուցակների» բառերը։

**Հոդված 2.** Օրենսգրքի 18-րդ հոդվածի 4-րդ մասը շարադրել հետևյալ խմբագրությամբ.

«4. Կենտրոնական ընտրական հանձնաժողովի պաշտոնական կայքում քվեարկությանը նախորդող երրորդ օրվանից քվեարկության նախորդ օրը ներառյալ տեղադրվում են ընտրողների ցուցակները։ Ընտրողների ցուցակները պետք է պարունակեն տեղեկատվություն քվեարկության օրվա և ժամանակի, ընտրողի ընտրական տեղամասի համարի, տեղամասային կենտրոնի հասցեի մասին։»

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրը։